CELEX: 52009HB0026
Language: mt
Date: 2009-12-14 00:00:00
Title: Rakkomandazzjoni tal-bank ċentrali ewropew tal- 14 ta’ Diċembru 2009 lill-Kunsill tal-Unjoni Ewropea dwar l-awdituri esterni tas-Central Bank and Financial Services Authority of Ireland (BĊE/2009/26)

18.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 308/1
            
         
      RAKKOMANDAZZJONI TAL-BANK ĊENTRALI EWROPEW
   
   tal-14 ta’ Diċembru 2009
   lill-Kunsill tal-Unjoni Ewropea dwar l-awdituri esterni tas-Central Bank and Financial Services Authority of Ireland
   (BĊE/2009/26)
   2009/C 308/01
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, partikolarment l-Artikolu 27.1,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali jiġu vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea;
            
         
               (2)
            
            
               Il-mandat tal-awdituri esterni li għandha bħalissa s-Central Bank and Financial Services Authority of Ireland intemm wara l-verifika għas-sena finanzjarja 2008. Huwa għalhekk meħtieġ li jinħatru awdituri esterni għas-sena finanzjarja 2009;
            
         
               (3)
            
            
               Is-Central Bank and Financial Services Authority of Ireland għażlet lil Deloitte & Touche bħala l- awdituri esterni għas-snin finanzjarji 2009 sal-2011,
            
         ADOTTA DIN IR-RAKKOMANDAZZJONI:
   Huwa rrakkomandat illi Deloitte & Touche jinħatru bħala l-awdituri esterni tas-Central Bank and Financial Services Authority of Ireland għas-snin finanzjarji 2009 sal-2011.
   
      Magħmul fi Frankfurt am Main, l-14 ta’ Diċembru 2009.
      
         
            Il-President tal-BĊE
         
         Jean-Claude TRICHET